stanford-oval/wikipedia huggingface dataset:
איימו קויבונן
מלחמת ההמשך

קויבונן היה חייל פינלדי, שהוצב לפטרול סקי ב-15 במרץ 1944 יחד עם כמה חיילים פינלדים אחרים. ביום השלישי למשימתם, ב-18 במרץ, הקבוצה הותקפה והוקפה על ידי כוחות סובייטים, מהם הצליחו להימלט. קויבונן התעייף לאחר שגלש מרחק רב אך לא היה באפשרותו לעצור. הוא נשא את כל אספקת הסיור שלו של פרוויטין, או מתאמפטמין, שהונפקו על ידי הצבא, חומר ממריץ ששימש לסייע לחיילים להישאר ערים בזמן משמרת. הוא צרך את אספקת הפרוויטין בשלמותה (כ-30 כדורים), והיה לו פרץ קצר של אנרגיה, אך עד מהרה החל להזות ובסופו של דבר איבד את ההכרה. קויבונן שחזר בהמשך שהתעורר למחרת בבוקר, לבד וללא אספקה. במהלך הימים הבאים, הוא שוב נמלט מכוחות סובייטיים, נפצע ממוקש נגד אדם ושהה בתעלה שבוע כשהוא ממתין לעזרה. לאחר שגלש יותר מ-400 ק"מ (248.5 מיל), הוא נמצא ואושפז בבית חולים סמוך. קצב הלב הנמדד שלו היה כ-200 פעימות לדקה, והוא שקל 43 ק"ג (94.8 פאונד) בלבד. בשבוע בו נעלם קויבונן, הוא התקיים מניצני אורן ומעורבני סיבירי שהוא תפס ואכל נא.
הוא שרד לאחר שנמצא, ונפטר ב-1989 בגיל 71.
הערות שוליים

↑  "Aimo Allan Koivunen". www.sotapolku.fi. 2016. ארכיון מ-4 בנובמבר 2018. נבדק ב-19 באוקטובר 2018. {{cite web}}:  (עזרה)
↑  "Aimo Koivunen". MyHeritage.com. 27 באפריל 2022. ארכיון מ-7 בדצמבר 2022. נבדק ב-6 בדצמבר 2022. {{cite web}}:  (עזרה)
↑  Länkinen, Tiina (9 במרץ 2015). "Onko mummolassa metamfetamiinia kaapin perällä? – "Ei todellakaan kannata kokeilla"". yle.fi. UUTISET. ארכיון מ-13 באוקטובר 2018. נבדק ב-19 באוקטובר 2018. {{cite web}}:  (עזרה)
↑  Pruitt, Sarah (21 בנובמבר 2016). "Inside the Drug Use That Fueled Nazi Germany". www.history.com. The History Channel. ארכיון מ-26 באוקטובר 2018. נבדק ב-19 באוקטובר 2018. {{cite web}}:  (עזרה)
1 2 3 4  Rantanen, Miska (28 במאי 2002). "Finland: History: Amphetamine Overdose In Heat Of Combat". www.mapinc.org. Helsingin Sanomat. ארכיון מ-11 באוקטובר 2018. נבדק ב-19 באוקטובר 2018. {{cite web}}:  (עזרה)
בוג'ק הורסמן

| --- | --- |

לוגו הסדרה
 סוגה:  אנימציה קומדיית מצבים דרמה קומית סאטירה
 יוצרים:  רפאל בוב-ווקסברג 
 מדבבים:  ויל ארנט קריסטן שאל איימי סדריס אליסון ברי פול פ.תומפקינס אהרון פול
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  6 
 מספר פרקים:  77 
 הפקה
 מפיק:  אלכס באלקליי, קורי קאמפודוניקו, מיהר סת'י, ליזה האנאוולט, קייט פרדי
 מפיקים בפועל:  רפאל בוב-ווקסברג, נואל ברייט, סטיבן א. כהן, בלייר פטר, ג'יין וייסמן, ויל ארנט, ארון פול, אנדי וייל
 חברת הפקה:  נטפליקס
 הפצה:  נטפליקס 
 מוזיקה:  ג'סי נובאק, פטריק וראלף קרניי, גרופלאב
 אורך פרק:  25-26 דקות
 שידור
 רשת שידור:  Netflix
 רשת שידור בישראל:  נטפליקס
 פורמט (תמונה):  1080p, טלוויזיה בהבחנה גבוהה
 תקופת שידור מקורית:  22 באוגוסט 2014 – 31 בינואר 2020
 קישורים חיצוניים
 אתר רשמי
 דף התוכנית ב-IMDb
 
בוג'ק הורסמן (באנגלית: BoJack Horseman) היא סדרה דרמה-קומית מונפשת אמריקאית למבוגרים, שנוצרה על ידי רפאל בוב-ווקסברג עבור נטפליקס. הסדרה נסובה סביב דמותו של בוג'ק הורסמן, סוס-אנוש ושחקן הוליוודי מובטל, שבעברו כיכב בסיטקום מצליח. את דמותו מדבב השחקן ויל ארנט. הסדרה היא סאטירה על הוליווד, ידוענים, התמכרויות לסמים, חרדה ועל תעשיית הקולנוע והטלוויזיה האמריקאית.
תקציר העלילה

הסדרה עוקבת אחרי בוג'ק הורסמן (ויל ארנט), סוס מואנש שכיכב בסיטקום בשם "על הסוס" ששודרה ברשת ABC בין השנים 1987–1996.
בעולמה של הסדרה יש בעלי חיים הולכים על שתיים ומדברים, שמתפקדים כבני אדם רגילים ולצדם.
הסדרה מתחילה בניסיונות של בוג'ק לכתוב אוטוביוגרפיה. מפני שהוא לא מצליח לעשות זאת, ובלחץ המו"ל שהגיע לפשיטת רגל ומקווה שהביוגרפיה תעלה להם את ההכנסות, הם שוכרים עבורו סופרת הצללים בשם דיאן נוין (אליסון ברי). נוסף לכך נאלץ בוג'ק להתמודד עם דרישותיה של סוכנתו וחברתו לשעבר פרינסס קרולין (איימי סדריס), התנהגותו הילדותית של שותפו לבית טוד (אהרון פול), וכן עם יריבו הידידותי מיסטר פינאטבאטר (פול פ. תומפקינס), בן-זוגה של דיאן. במהלך העונה הראשונה מוצג בוג'ק כדמות שבמאים לא מוכנים לעבוד איתה בשל נטייתו לאלכוהוליזם, סמים ואלימות.
תקציר העלילה > עונה 5

בוג'ק משחק בתפקיד הראשי בסדרה פילברט. הוא מתחיל רומן עם עמיתתו החדשה, ג'ינה. פרינסס קרולין רוצה לאמץ ילד, אבל נתקלת בבעיות. דיאן מנסה למצוא את עצמה שוב לאחר שנפרדה ממיסטר פינאטבאטר. טוד הופך למנכ"ל ויו"ר חברה ובכך לבוס החדש של בוג'ק ודיאן, שעובדת כתסריטאית של הסדרה פילברט. לבוג'ק יש הזיות מההתמכרות שלו למשככי כאבים והוא כמעט חונק את ג'ינה בזמן צילומי סצנה של הסדרה. הרובוט של טוד הופך בטעות למנכ"ל החדש של החברה, אך מפוטר לאחר האשמות על הטרדה מינית והסדרה מבוטלת עקב כך, נמסרת הצהרה שזהו יום גדול למין הנשי, עקב ההתפטרות הרובוט המטריד מינית ולאחר מכן נמסר שכולן וכולם יפוטרו. בסופו של דבר דיאן לוקחת את בוג'ק למכון גמילה כדי לעזור לו להתאושש מההתמכרות שלו, בוג'ק נכנס למכון הגמילה ודיאן נוסעת לעבר יעד לא ידוע ובוכה.
תקציר העלילה > עונה 6

בוג'ק מתחיל את טיפול הגמילה. פרינסס קרוליין מטפלת ברותי, התינקות החדשה שלה ומתקשה לשלב את האימהות יחד עם הקריירה. דיאן, שעורכת סדרת ראיונות ברחבי ארצות הברית מתחילה קשר רומנטי עם הצלם שלה ועוברת איתו יחד לשיקגו, בוג'ק מתקשה לצאת מהגמילה, אחד המטפלים, סוס שמתגלה כאלכוהליסט לשעבר, מתחיל לשתות עקב טעות של בוג'ק. טוד מכיר מישהי דרך אפליקציית ההכרויות לא-מיניים שפתח. מיסטר פינאטבאטר ממותג כ"כלב עצוב" בתור "מם אינטרנטי" כחלק ממסע של פרינסס קרוליין להצלת שמו הטוב (הוא כמעט "בוטל" אחרי שהתגלה בציבור שבגד בפיקלס). הוא מגלה לפיקלס שבגד בה עם דיאן, מספר דקות לפני חתונת ההפתעה שערכו להם טוד וחבריהם, לאחר שהאורחים התפזרו, הם מחליטים שפיקלס תשכב עם גברים אחרים כדי "לאזן" את התמונה. במהלך העונה מסופר ששכבה עם 32 גברים, אך אם אף אחד לא נוצר קשר רגשי, לכן אותו "איזון" לא התרחש, לבסוף היא שוכבת עם מוזיקאי שצוות למיסטר פינאטבאטר לקמפיין "הכלב העצוב". לבסוף פיקלס עוזבת את מיסטר פינאטבאטר ומצטרפת לסיבוב ההופעות של המוזיקאי אחרי שהם מתאהבים במהלך עבודה במסעדה שבוג'ק מכר להם כדי להסדיר את חובותיו.
אחרי שבוג'ק יוצא מהגמילה הוא מתחיל ללמד משחק באוניברסיטה בקונטיקט בה לומדת הוליהוק, הוא מצליח להעמיד מופע סוף שנה מוצלח, אך בינתיים הוליהוק מתחמקת ממנו, כי היא מגלה, דרך חבר שפגש את בוג'ק ושרה לין, על התנהגותו. במקביל, עיתונאית מתחילה תחקיר על בוג'ק בדגש על סיפור שרה לין ומותה בפלנטריום. אחרי שהתחקיר מתפרסם בוג'ק מתראיין לטלוויזיה ומצליח להציל את תדמיתו, אך בראיון נוסף, בערב שלאחר מכן, אליו הלך עקב הצלחת הראיון הראשון ולמרות התנגדות פרינסס קרוליין, הוא מותקף בשאלות, הסתבר שהסוס המטפל ממכון הגמילה סיפר בינתיים לעיתונאים את הסודות שבוג'ק גילה לו בטיפול. לאחרי הראיון בוג'ק מוחרם ונאלץ לשלם 5 מיליון דולר למשפחתה של שרה לין. במקביל הוא מגורש מביתו בגלל דברים שאמר בראיון בגינם הוא נתבע בסך 100 מיליון דולר. הוא מכיר חונך בעל עבר בעייתי שלוקח אותו למסיבת סטודנטים בה הוא משתכר, מאבד את הכרתו ושוקע בהזיות על מותו. לבסוף הכרתו חוזרת אליו ובשכרותו הוא פורץ לביתו הקודם וצולל לבריכה, הוא מתגלה ונאסר ל-14 חודשים בעוון פריצה. בכלא הוא מאגד סביבו קבוצת תיאטרון ומעלה איתה את הדה גאבלר של איבסן, לאחר 12 חודשים הוא משתחרר לחופשה קצרה בה הוא פוגש את דיאן, הסדרה נגמרת בסצנה בהם דיאן ובוג'ק מדברים בגילוי לב ונגמרת בשתיקה הדדית.
דמויות

| שם הדמות | שם המדובב/ת | אודות הדמות |
| --- | --- | --- |
| בוג'ק הורסמן | ויל ארנט | סוס אדם אשר היה כוכב גדול בשנות ה-90 של סיטקום בשם Horsing around. מייצג את הקלישאה של סלבריטאי מזדקן ששנות השיא שלו מאחוריו. אנוכי, חסר אחריות ומרוכז בעצמו אשר עובר התפתחות במהלך הסדרה. |
| טוד צ'אבז | ארון פול | אדם שעבר לגור עם בוג'ק 5 שנים לפני תחילת הסדרה וישן על הספה שלו. בבסיסו הוא אדם טוב אך חסר מזל וכושל. לרוב יוצא להרפתקאות מטורפות כששאר הדמויות עסוקות. יש לו חלומות שהוא מגשים במהלך הסדרה כגון כתיבת אופרת רוק ופתיחת פארק דמוי דיסנילנד. |
| פרינסס קרולין | איימי סדריס | הסוכנת של בוג'ק ובת זוגו לשעבר. חתולת אדם ורודה שמנסה לעשות כל שביכולתה כדי להחתים שחקנים אצלה. לרוב כשהיא מקללת היא אומרת 'דגים'. |
| דיאן נוין | אליסון ברי | סופרת צללים שנשכרה לכתוב את האוטוביוגרפיה של בוג'ק הורסמן בעונה הראשונה. בחורה דעתנית ורצינית המנסה לחשוף את האישיות שמאחורי אופיו המוחצן של בוג'ק אשר מתאהב בה במהלך התהליך. בת זוגו של מיסטר פינאטבאטר. |
| מיסטר פינאטבאטר | פול פ. תומפקינס | כלב אדם. שחקן בן דורו של בוג'ק שהצליח בזכות רעיון מועתק לסדרה של בוג'ק. לרוב מוצג כטיפש ותמים ובעל מאפייני התנהגות כלביים. נוטה לפנות במפתיע למישהי בשם אריקה שלעולם לא נראית בסדרה. |
| שרה לין | קריסטן שאל | דמות אנושית של ילדה שחקנית, אשר שיחקה עם בוג'ק בגיל 3 בסדרה Horsing Around. בבגרותה הפכה כוכבת פופ וסמל מין. |
סקירה

| עונה | עונה | פרקים | פרקים | הוזרמה לראשונה (ארצות הברית) | הוזרמה לראשונה (ארצות הברית) |
| --- | --- | --- | --- | --- | --- |
|  | 1 | 12 | 12 | 22 באוגוסט 2014 | 22 באוגוסט 2014 |
|  | ספיישל | ספיישל | ספיישל | 19 בדצמבר 2014 | 19 בדצמבר 2014 |
|  | 2 | 12 | 12 | 17 ביולי 2015 | 17 ביולי 2015 |
|  | 3 | 12 | 12 | 22 ביולי 2016 | 22 ביולי 2016 |
|  | 4 | 12 | 12 | 8 בספטמבר 2017 | 8 בספטמבר 2017 |
|  | 5 | 12 | 12 | 14 בספטמבר 2018 | 14 בספטמבר 2018 |
|  | 6 | 16 | 8 | 25 באוקטובר 2019 | 25 באוקטובר 2019 |
|  | 6 | 16 | 8 | 31 בינואר 2020 | 31 בינואר 2020 |
פרסים ומועמדויות

| שנה | פרס | קטגוריה | מועמד | תוצאה |
| --- | --- | --- | --- | --- |
| 2016 | טקס פרסי מבקרי הטלוויזיה ה-6 | סדרת האנימציה הטובה ביותר | הסדרה "בוג'ק הורסמן" | זכייה |
| 2016 | פרסי דרבי הזהב | סדרת האנימציה הטובה ביותר | הסדרה "בוג'ק הורסמן" | זכייה |
| 2016 | טקס פרסי אנני ה-43 | הפקת סדרת האנימציה המשודרת בטלוויזיה/ברודקאסט לקהל כללי הטובה ביותר | הפרק Brand New Couch | מועמדות |
| 2016 | פרס גילדת הכותבים של אמריקה ה-68 | טלוויזיה: אנימציה | העורכת קלי גלוסקה | מועמדות |
| 2016 | טקס פרסי מבקרי הטלוויזיה ה-7 | סדרת האנימציה הטובה ביותר | הסדרה "בוג'ק הורסמן" | זכייה |
| 2016 | טקס פרסי ארטיוס | הישג יוצא מן הכלל בליהוק - טלוויזיה מאוירת | המלהקת לינדה למונטייגן | מועמדות |
| 2017 | טקס פרסי אנני ה-44 | הפקת סדרת האנימציה המשודרת בטלוויזיה/ברודקאסט לקהל כללי הטובה ביותר | הפרק Fish Out Of Water | מועמדות |
| 2017 | טקס פרסי אנני ה-44 | הישג יוצא מן הכלל, דיבוב בהפקת סדרת טלוויזיה מאוירת | אליסון ברי | מועמדות |
| 2017 | פרס גילדת הכותבים של אמריקה ה-69 | טלוויזיה: אנימציה | המפיקים אלייג'ה ארון וג'ורדן יאנג | מועמדות |
| 2017 | פרס גילדת הכותבים של אמריקה ה-69 | טלוויזיה: אנימציה | הכותב ג'ו לוסון | זכייה |
| 2017 | טקס פרסי ארטיוס | הישג יוצא מן הכלל בליהוק - טלוויזיה מאוירת | המלהקת לינדה למונטייגן | מועמדות |
| 2017 | טקס פרסי סאטורן ה-43 | סדרת האנימציה הטובה ביותר בטלוויזיה או בקולנוע | הסדרה "בוג'ק הורסמן" | מועמדות |
| 2017 | טקס פרסי אמי לבידור בפריים טיים ה-69 | דיבוב דמות יוצא מן הכלל | השחקנית קריסטן שאל | מועמדות |
מוזיקה

| --- | --- |

 פסקול מאת 
 יצא לאור:  8 בספטמבר 2017 (דיגיטלי) 29 בספטמבר 2017 (CD) 8 בדצמבר 2017 (ויניל)
 הוקלט:  2013-2017
 סוגה:  פופ, רוק אלטרנטיבי, סול, אמביינט
 אורך:  42:01
 חברת תקליטים:  Lakeshore Records
 הפקה:  ג'ס נובאק ואנדרו גוואן
שיר הפתיחה של הסדרה הולחן על ידי פטריק קרני, המתופף של להקת הבלוז-רוק The Black Keys ביחד עם דודו ראלף קרני. הצליל העיקרי, שנשמע מתחילת השיר, הוא מסינטיסייזר אנלוגי מסוג Roland Jupiter-4.
שיר הסיום שנשמע מתחילת הקרדיטים הוא שיר הנושא של הסדרה, "Back in the 90s", המבוצע על ידי להקת האינדי-פופ Grouplove.
מוזיקה > פסקול

פסקול הסדרה שוחרר באמצעות חברת התקליטים Lakeshore Records ב-8 בספטמבר 2017, בצמוד לשחרור העונה הרביעית של הסדרה. הפסקול כולל כמה שירים, ביניהם הגרסה המלאה של שיר הנושא, גרסת קאבר לשיר "A Horse with No Name" של להקת אמריקה ושיר הנושא של הסדרה הבדיונית Horsin' Around.
| רשימת השמעה> מס' | רשימת השמעה> שם | רשימת השמעה> משך | רשימת השמעה>  | רשימת השמעה>  | רשימת השמעה>  | רשימת השמעה>  | רשימת השמעה>  | רשימת השמעה>  | רשימת השמעה>  |
| --- | --- | --- | --- | --- | --- | --- | --- | --- | --- |
| 1. | BoJack’s Theme  | 0:56 |  |  |  |  |  |  |  |
| 2. | Horsin’ Around Theme  | 0:44 |  |  |  |  |  |  |  |
| 3. | A Horse with No Name  | 4:35 |  |  |  |  |  |  |  |
| 4. | Mr. Peanutbutter’s House Theme  | 0:40 |  |  |  |  |  |  |  |
| 5. | I Will Always Think of You  | 1:22 |  |  |  |  |  |  |  |
| 6. | Get Dat Fetus Kill Dat Fetus  | 1:30 |  |  |  |  |  |  |  |
| 7. | Kyle and the Kids  | 0:36 |  |  |  |  |  |  |  |
| 8. | Stars  | 6:37 |  |  |  |  |  |  |  |
| 9. | Back in the ’90s  | 0:43 |  |  |  |  |  |  |  |
| 10. | BoJack’s Theme (אורך מלא)   | 4:23 |  |  |  |  |  |  |  |
| 11. | Seaport  | 1:00 |  |  |  |  |  |  |  |
| 12. | Hallway  | 1:35 |  |  |  |  |  |  |  |
| 13. | Kelsey Apology  | 0:57 |  |  |  |  |  |  |  |
| 14. | Chasing Kelsey  | 1:42 |  |  |  |  |  |  |  |
| 15. | Seahorse Birth  | 0:47 |  |  |  |  |  |  |  |
| 16. | Post Birth  | 0:26 |  |  |  |  |  |  |  |
| 17. | Baby Seahorse and Convenience Store  | 2:29 |  |  |  |  |  |  |  |
| 18. | Shark Chase  | 0:34 |  |  |  |  |  |  |  |
| 19. | Darkness and Tunnel  | 0:54 |  |  |  |  |  |  |  |
| 20. | Fan Section  | 0:39 |  |  |  |  |  |  |  |
| 21. | Factory  | 1:58 |  |  |  |  |  |  |  |
| 22. | Flying  | 0:54 |  |  |  |  |  |  |  |
| 23. | Seahorse Reunion  | 0:49 |  |  |  |  |  |  |  |
| 24. | Final Kelsey Pursuit  | 0:28 |  |  |  |  |  |  |  |
| 25. | Sea of Dreams  | 4:43 |  |  |  |  |  |  |  |
פחד יצחק (ספר)

ערך זה עוסק בסדרת ספרי מחשבת ישראל ממאמרי רבי יצחק הוטנר. אם התכוונתם לאנציקלופדיה תורנית פרי עטו של רבי יצחק למפרונטי בן המאה ה-17, ראו .
| --- | --- |

 מידע כללי
 מאת:  הרב יצחק הוטנר
 שפת המקור:  עברית
 סוגה:  עיון
 נושא:  חגי ישראל ומועדיו 
 הוצאה
 הוצאה:  ניו יורק - מוסד גור אריה
 תאריך הוצאה:  תשכ"ד
 עורך:  ברוריה דייוויד, הרב יונתן דייוויד
 סדרה
 מספר ספרים:  8
 קישורים חיצוניים
 הספרייה הלאומית:  990009326350205171
 
"פחד יצחק" הם סדרת ספרי מחשבה והגות מפורסמים על המועדים, מחבר הספרים הוא הרב יצחק הוטנר.
על הספרים

פחד יצחק היא סדרת ספרים המשלבת דרוש ורעיונות הגותיים ובולטים בה תורותיהם של המהר"ל מפראג והגאון מווילנא. גם החסידות ואפילו הפילוסופיה הלא-יהודית השתלבו יחד אם כי בדרך כלל הובאו ברמיזה וללא ציון מקורם, הספר כתוב בעברית עשירה ופיוטית, על אף שהדרשות עליהן הוא מבוסס נאמרו ביידיש.
בתו ברוריה דייוויד כתבה את רוב המאמרים משמיעה מפיו, והרב הוטנר עצמו הגיה וערך את רובם, היא תרגמה אותם לעברית ויחד עם בעלה הרב יונתן דייוויד ערכה אותם להוצאה לאור.
בהקדמה, המופיעה בתחילת כל כרך, הרב הוטנר מתייחס להבדל בין לימוד החוק היהודי ללימוד "הלכות דעות וחובות הלבבות". הוא טוען שהדרך מלימוד לקיום שונה כאשר אנו לומדים על חובות הלב. משום שכשם שבעולם הגשמי אור נע מהר יותר מישויות חומריות יותר, כך גם בעולם הרוח, מצוות הקרובות לעולם הרוח המופשט פועלות במהירות גדולה יותר. לכן כאשר אנו לומדים את הלכות סוכה או ציצית, לוקח זמן ללימוד להשפיע על הפעולות הגופניות שלנו, ולעומת זאת, כשאנו לומדים על מצוות הנוגעות למחויבויות השכל והלב, אנו עוברים מיד מלימוד לקיום. במבוא זה המחבר חושף את העובדה שהוא פותח בספריו, למעשה תחום ומקצוע תורני חדש – "הלכות דעות וחובת הלבבות", שנבדל מחיבורים על החוק היהודי, ושנושא זה דורש גישה מיוחדת. משום שכאשר אנו עוסקים בעולם הדתי הפנימי של אדם על הלימוד להשפיע באופן מידי על הקיום המתבטא במצבנו האינטלקטואלי והרגשי.

על ספריו אמר שאת התרומה שר' חיים סולובייצ'יק מבריסק תרם ללמדנות האנליטית הקונספטואלית, בגמרא הוא זכה לעשות לאגדה ול"הלכות דעות וחובות הלבבות", ואף אמר עליהם, שמדובר בשילוב ייחודי של למדנות ישיבתית עם הגות חסידית, שזור ברעיונות מהקבלה וההיסטוריוסופיה.
ההגות בספרים

סדרת הספרים עוסקת בהגות לפי סדר המועדים, כאשר כל כרך על חג אחר ובנוסף ישנו כרך של אגרות וכתבים.
הרב הוטנר עוסק בספריו רבות בסוגיות מעמיקות וביניהם:
ההגות בספרים > חופש הרצון

בחופש הרצון רואה הרב הוטנר את אחד מהמאפיינים החשובים של האנושות, ומתאר את גישת הדטרמיניזם בן זמננו כאחד מהאתגרים המרכזיים של המודרנה. לגישה זו יש בסיס מטאפיזי. באחרית הימים אנו נאבד את חירותנו כאשר האל ימול את לבבנו. מכיוון שקץ הימים כרוך באובדן חירות, הנטייה השלילית של תקופתנו מכחישה בהתאמה את קיום החירות. ומסביר בספריו שאובדן זה של החירות נובע מפריחתה מלאה של החירות בעולם הזה, המביאה את הגאולה הסופית: "כי סילוק הבחירה הבא בתור תולדה מהתעצמות כח - הבחירה אינו אלא גילוי סגולת הבחירה, אף על פי שבפועל ממש בטלה ההשתמשות בכח - הבחירה, ואדרבה סילוק בחירה זה מופיע הוא דווקא כשיא-הפסגה של נשגביות הבחירה".
ההגות בספרים > אמת

הרב הוטנר בספריו משתמש בשני מושגים של אמת:
האמת הטהורה, היא היסודית והמקיימת מציאות בסיסית. אמת זו היא אמת של יצירה, והמקור הגדול של האמת הזו הוא הקב"ה עצמו כמקיימה של המציאות כולה.
האמת במובן השני, היא לאחר שכבר יש יצירה, יש יחס בינה לבין המקור, ואם היחס הזה שומר על התאמה, הרי שהאמת מגדירה את המציאות הזו. אותה נקודה ראשונית שבה הקב"ה נופח קיום אנושי ראשון, היא הנקודה שיוצרת לראשונה אפשרות של השוואה בין שניים – ישנם עליונים וישנם 'תחתונים'; ישנה מציאות של אלוהות בשמיים, אבל יש מעתה גם רפרזנטציה למציאות זו בעולם השפל: אדם. ועתה ניתן לדבר על אמת ושקר במונחים של התאמה ואי התאמה - כדברי אריסטו "לומר על מה שהינו, שהינו, או לומר על מה שאיננו, שאיננו, זו אמת; לומר על מה שהינו, שאיננו, או על מה שאיננו, שהינו, זה שקר", וכן הרמב"ם מפרש את המושג 'אמת' כהתאמה בין השכל לבין המציאות המעשית..
ההגות בספרים > אמונה

הרב הוטנר מסביר שאמונה עניינה הידבקות נפשית, אך יש לחלק בין שני סוגי אמונות, אמונה רגילה ו'אמונה דקדושה' כלומר אמונה בבורא העולם.
כשאדם מאמין אמונה רגילה באיזה עניין הרי מושג האמונה מציין סתם דבקות נפשית באותו עניין.

אך אמונה דקדושה היינו לא רק סמיכות נפשית, אלא היא קשורה לאמונה בשם הוויה. שמו של הקב"ה מורכב מהשורש 'הוה' והוא מציין את כל הזמנים – היה, הווה ויהיה, משום שהקב"ה משרה יציבות על כל הזמנים, ואותה התוכנית של בריאת העולם שהייתה בעבר, תתממש במלואה בעתיד, והיא גם עוברת דרך חיי היום יום בהווה, והכל – מבחינת הקב"ה – מואר באותו אור ברור. המאמין בקב"ה לא רק דבק בו, אלא מאחד את כל הזמנים לתוך תודעה אחת שהעולם זורם בקו ישיר ויציב. וכן גם להפך: 'שקר' במשמעותו הרגילה הוא אמירת דבר שאינו תואם את המציאות. אבל שקר בענייני קדושה הוא בהדגשה על כך שאין עבר ועתיד נכללים ביחידה אחת של בהירות עם ההווה, וזהו העדר אמונה. אדם שתופס את ההווה כרגע ספורדי ונטול המשכיות, שאינו יונק מן העבר ואינו זריעה לצמחי העתיד, הוא לא מאמין במונחים של קדושה. והעדר האמונה אצלו מתבטא בחוסר ראייה של כל עניין הזמן כנסקר בסקירה אחת.
ההגות בספרים > לימוד התורה

הרב הוטנר מדגיש בספריו את חשיבות ההנאה שבלימוד התורה ואף מפרש את הגמרא שאומרת שאדם צריך ללמוד את מה שליבו חפץ בו בתור עיקרון הלכתי שמיוחד למצוות תלמוד תורה, כלומר בחירת נושא הלימוד על פי הרצון האישי ממלאת הוראה הלכתית. משום שההלכה עצמה מורה לאדם ללמוד את אותם הצדדים של הלימוד שאליהם הוא נמשך במיוחד.
הרב הוטנר כותב שבעוד שאנו מבצעים את רוב הפעולות לשם תכלית חיצונית, עצם מהותה של ההנאה הוא שהיא אינה משרתת אף מטרה מחוץ לעצמה. אך ללימוד התורה בבירור צד מעשי ויישומי – אנו לומדים במטרה לדעת איך למלא את מצוות ה'. עם זאת, התורה שקדמה לבריאה לא הייתה בעלת יישום מעשי כלשהו והייתה להנאה בלבד. גם לאחר שצדדיה המעשיים של התורה הפכו לרלוונטיים הצד של ההנאה גרידא נותר חלק מלימוד התורה. לימוד התורה הוא בה בעת עבודה רצינית והנאה.
לקריאה נוספת

Steven S. Schwarzschild, ‘Isaac Hutner', Interpreters of Judaism in the Late Twentieth Century (ed. Steven T. Katz). Washington DC 1993, pp. 151-165.
משה כהן, האמונה במשנת הרב יצחק הוטנר, עבודת גמר (מ.א.), אוניברסיטת בר-אילן, 2011
אלון שלו, קווים מרכזיים לדמותו ולהגותו של הרב יצחק הוטנר על פי ספרי פחד יצחק, עבודת גמר (מ.א.), אוניברסיטת בן-גוריון, 2013
אלון שלו, תאולוגיה אורתודוקסית בעידן בקשת המשמעות: חייו והגותו של הרב יצחק הוטנר, עבודת דוקטורט, האוניברסיטה העברית, 2020.
שמואל ויגודה, "'בהבלי הזמן': האדם והזמן בהגותו של יצחק הוטנר", בספר: בנימין איש-שלום (עורך), בדרכי שלום – עיונים בהגות יהודית, מוגשים לשלום רוזנברג, הוצאת בית מורשה בירושלים, 2007
שלום כרמי, ניסיונותיהם של האבות: בעקבות מאמרי פחד יצחק, אור המזרח, עמודים 152-167, 1981
שלמה קסירר, התשובה בהגותו של הרב יצחק הוטנר - על רקע מקורותיו בחסידות, בתנועת המוסר ובהגות המאה העשרים, עבודת גמר (דוקטורט), אוניברסיטת בר-אילן, 2009
הערות שוליים

↑  Steven S. Schwarzschild, ‘Isaac Hutner', Interpreters of Judaism in the Late Twentieth Century, Washington DC: Steven T. Katz, 1993, עמ' 155
↑  אליעזר שולמן, גדול הדור שבחר לחיות במסתרים • פרופיל, באתר בחדרי חרדים - מגזין החג 'משפחה', ‏ט"ז ניסן תשע"ז 12/04/2017
↑  הרב יצחק בלאו, הרב הוטנר ועולמו הפנימי של האדם הדתי, באתר VBM
↑  ישעיה שטיינברגר, מלך בבית המדרש, באתר מקור ראשון - מוסף שבת, ‏י"ט בכסלו התשע"א, 26.11.2010
↑  רמב"ן על התורה, כרך דברים פרק ל', פסוק ו'
↑  הרב יצחק הוטנר, פחד יצחק, כרך אגרות וכתבים, עמ' ע"א
↑  הרב יצחק בלאו, מרכזיות חופש הרצון בהגותו של הרב הוטנר, באתר VBM
1 2  משה כהן, האמונה במשנת הרב יצחק הוטנר, עבודת גמר (מ.א.) ,אוניברסיטת בר-אילן, באתר אסיף, ‏2011
↑  גמרא עבודה זרה י"ט, א', כרך עבודה זרה דף י"ט.
↑  הרב יצחק הוטנר, פחד יצחק, כרך אגרות וכתבים, מאמר ב'
↑  הרב יצחק בלאו, שמחת לימוד תורה לפי הרב הוטנר, באתר VBM
| --- | --- |
בקרת זהויות :  NLI: 987007513399105171
דניאל לנדאו

| --- | --- |
דניאל לנדאו
דניאל לנדאו
 לידה:  1 במרץ 1973 (בן 52) ירושלים, ישראל
 שם לידה:  דניאל לנדאו
 מקום לימודים:  הקונסרבטוריון המלכותי של האג 
 תחום יצירה:  מדיה, וידאו, מיצב, פרפורמנס
 www.daniel-landau.com
 
דניאל לנדאו (נולד ב-1973) הוא אמן, חוקר, ויזם ישראלי המתמחה בתחומי המדיה ובמציאות מדומה (Virtual Reality). משנת 2021 הוא משמש כמנכ״ל חברת טכנולוגיות למידה אווריס (AVRIS).
ביוגרפיה

לנדאו נולד וגדל בירושלים.
הוריו הם מאיה ופרופ' שמחה לנדאו, קרימינולוג בכיר מהאוניברסיטה העברית, שהקים את החוג לקרימינולוגיה במכללה האקדמית עמק יזרעאל. אחותו הגדולה סיגלית היא אמנית ישראלית, ואחותו הקטנה איילת היא פרופ' לנוירופסיכולוגיה. סבו, יעקב סונטאג (1905–1984), היה המייסד והעורך של רבעון התרבות היהודי-הלונדוני Jewish Quarterly.
בנעוריו למד לנדאו בתיכון האקדמיה למוסיקה ולמחול בירושלים, במגמת קומפוזיציה.
בשנת 1996 הוא עבר להולנד כדי ללמוד תואר ראשון ושני בקונסרבטוריון המלכותי של האג (KABK), והתמחה במחלקה לסונולגיה של מוזיקה אלקטרונית. במהלך לימודיו עסק בפיתוח מערכות אינטראקטיביות שמעבדות סאונד ותמונה בזמן אמת, ומהוות כלים דיגיטליים חדשים ובמה וירטואלית ליצירות אמנותיות.
ביוגרפיה > קריירה אמנותית

משנת 1996 לנדאו פועל כאמן מדיה. הוא מתמחה ביצירה ובשילוב של טכנולוגיות חדשות ובפיתוח של כלים טכנולוגיים כפלטפורמות מופע. לרוב ניתן לראות ביצירותיו מפגשים בין טכנולוגיה לבין גופים אנושיים, עבודות וידאו והקרנה.
במקביל ללימודיו בקונסרבטוריון המלכותי של האג, כתב לנדאו מספר יצירות מוזיקליות להרכבי מוזיקה עכשווית הולנדיים, בהם: ניו-אנסמבל, Orkest De Volharding, ו-Slagwerkgroep Den Haag. יצירותיו נוגנו במגוון פסטיבלי מוזיקה באירופה, ביניהם פסטיבל המוזיקה הבינלאומי Gaudeamus Festival שנערך בהולנד ובפסיטבל האביב בבית האופרה של פריז, שבצרפת.
בשנת 2001 הקים לנדאו יחד עם יזאק גולדשניידר (Isak Goldschneider) את "BZAZ Foundation", קולקטיב אמנותי שבמסגרתו יצרו השניים מופעי מדיה. בין היצירות שלהם נמנות: Ana Shahid, Pulsing Chambers, The Worlds of Milosh I+II, Channel Shabab, Grid City ועוד. היצירות של הקולקטיב הוצגו בגרמניה, הונגריה, אנגליה, בלגיה, מקסיקו, ספרד, וישראל.
בשנת 2006 חזר לנדאו לישראל.
בשנת 2008 יצר את המופע "אדם חד המימד" (One Dimensional Man), הפקה בריטית וישראלית בהשראת ספר בעל אותו שם מאת הרברט מרקוזה. באמצעות טכנולוגיה שפותחה עבור המופע, שחקנים-רקדנים שהשתתפו ביצירה הפכו לסוג של סרט חי על הבמה, כשעל פניהם הוקרנו פרצופים ודימויים בווידאו. המופע עלה בבכורה במרכז סוזן דלל שבתל אביב והתקבל בביקורות משבחות.
בעקבות היצירה הוזמן לנדאו על ידי המרכז לאמנות דיגיטלית שבחולון ליצור עבודה חדשה באירוע "מפגן ויצמן" - ערב מיצגי אמנות שנערך בכיכר ויצמן בעיר בשנת 2010. היצירה, ״גר 1.1: הם לא נחמדים״, התבססה על וידאו דוקומנטרי, ונוצרה בהשראת פגישה עם האקטיביסט ראובן אברג'ל, ממייסדי תנועת הפנתרים השחורים. היצירה הזו הייתה הראשונה מתוך סדרה של יצירות בשם "גֵר", שלנדאו יצר בן השנים 2012-2010. הסדרה עסקה במערכת היחסים שנרקמת בין קהילות של מהגרים לחברה אליה היגרו, ושילבה מיצג, וידאו וחומרים דוקומנטריים.
ביוגרפיה > קריירה אקדמית

במקביל לעשייתו האמנותית, פועל לנדאו כמרצה וחוקר מדיה.
בין השנים 2013-2015 שימש כראש תחום לימודי המדיה של הפקולטה לאמנויות - המדרשה, שבבית ברל. משנת 2015 הוא מכהן כעמית מחקר בכיר במעבדה למציאות מתקדמת של אוניברסיטת רייכמן שבהרצליה. בשנת 2016 החל את לימודי הדוקטורט שלו במעבדת המדיה של אוניברסיטת אלטו, שבהלסינקי, פינלנד. במהלך שנת 2017 לימד סמסטר במחלקה למדיה ועיצוב של אוניברסיטת קליפורניה שבלוס אנג'לס, ארצות הברית.
לנדאו השתתף כמרצה אורח בכנסים ובפסטיבלים, והרצה באוניברסיטאות שונות, בהם: אוניברסיטת סטנפורד, המכון הטכנולוגי של קליפורניה ואוניברסיטת סן דייגו, שבארצות הברית; יריד שנזן, סין; פסטיבל rixc, לטביה; פסטיבל B3 הביאנלה של התמונה הנעה בפרנקפורט, גרמניה; פסטיבל הסרטים הבינלאומי חיפה; והספרייה הלאומית לטכנולוגיה, פראג, שבצ'כיה.
ביוגרפיה > יזמות טכנולוגית

בשנת 2014 ייסד לנדאו יחד עם ד"ר כרמל ויסמן פלטפורמה דיגיטלית שמשמת כמרחב וירטואלי לקיום כנסים בינלאומיים, סדנאות וקבוצות מחקר, שנקראת "oh-man, oh-machine".
בשנת 2021 הקים יחד עם צוות יזמים בתחומי הטכנולוגיה את החברה אווריס (AVRIS), והוא משמש כמנכ"לה. החברה מתמחה ביצירת פלטפורמות למידה דיגיטליות באמצעות טכנולוגיות מציאות מדומה ובינה מלאכותית.
חיים אישיים

לנדאו נשוי למיכל אופנהיים לנדאו, מוזיקאית ומדריכה קולית. לזוג שלושה ילדים והם גרים בתל אביב.